open-index/open-wikipedia-markdown huggingface dataset:
אן, נסיכת אורליאן (1938)

**אן, נסיכת אורליאן** (בצרפתית: **Anne d'Orléans**; נולדה ב-4 בדצמבר 1938), הייתה אשתו של קרלוס, דוכס קלבריה, שהיה הטוען לכתר ממלכת שתי הסיציליות.

## ביוגרפיה
אן נולדה בווליווה סן-פייר, בלגיה ב-4 בדצמבר 1938, לאנרי, רוזן פריז ולאיזבל, נסיכת אורליאן-ברגנסה, בתם של פדרו דה אלקנטארה, נסיך גראו-פארה ואלז'בייטה, רוזנת דוברז'נסקי דה דוברז'ניץ. בעת לידתה התגוררו הוריה בבלגיה בשל החוק שאסר על יורשי השושלות המלכותיות להתגורר בצרפת, אולם בשנת 1950 בוטל החוק ובני המשפחה עברו להתגורר בצרפת.

באפריל 1961 השתתפה אן בחתונת תרזה מריה, נסיכת בורבון-שתי הסיציליות עם אניגו מורנו וארטגה, ופגשה את קרלוס, דוכס נוטו, אותו פגשה שוב בחתונתם של חואן קרלוס, נסיך ספרד וסופיה, נסיכת יוון ודנמרק במאי 1962, וחודשיים לאחר מכן הוזמנה אן לבית הוריו של קרלוס. בסוף 1963 כבר דיווחה התקשורת הצרפתית על הקשר בין בני הזוג, אולם מכיוון שאביה הכיר ברניירי, דוכס קסטרו כטוען לכתר של ממלכת שתי הסיציליות, סירב אביו של קרלוס לנישואים.

בשנת 1964 מת אביו של קרלוס - אלפונסו, דוכס קלבריה, וקרלוס הפך לטוען לכתר של ממלכת שתי הסיציליות, ונטל לעצמו את התואר דוכס קלבריה. לאחר מותו של אביו השיג קרלוס את הסכמתו של אביה לנישואים, וב-11 במאי 1965 התחתנו השניים בדרו. לאחר הנישואין שהו השניים בתחילה בארצות הברית, שם עבד קרלוס בצ'ייס מנהטן, ולאחר מכן בבנק הלאומי של מקסיקו. בשנת 1966 התיישבו השניים במדריד, משם הוא ניהל גם את האחזקות החקלאיות הגדולות של משפחתו בספרד, ונולדו להם 5 ילדים. בשנת 2015 מת קרלוס במדריד, ובנם פדרו, דוכס קלבריה ירש את תאריו.

## משפחתה
ב-11 במאי 1965 התחתנה אן עם קרלוס, דוכס קלבריה, ממנו נולדו לה 5 ילדים:
* כריסטינה, נסיכת בורבון-שתי הסיציליות (נולדה ב-1966), התחתנה עם פדרו לופס-קואסדה אי פרננדז-אוררוטיה
* מריה, נסיכת בורבון-שתי הסיציליות (נולדה ב-1967), התחתנה עם זימון, ארכידוכס אוסטריה
* פדרו, דוכס קלבריה (נולד ב-1968), התחתן עם סופיה לאנדלוסה אי מלג'רחו
* אינס מריה, נסיכת בורבון-שתי הסיציליות (נולדה ב-1971). התחתנה עם נובל מישל קרלי פאלומבי
* ויקטוריה, נסיכת בורבון-שתי הסיציליות (נולדה ב-1976), התחתנה עם מרקוס נומיקוס

## אילן יוחסין

## קישורים חיצוניים

קטגוריה:צרפתיות שנולדו ב-1938
קטגוריה:צרפתים שנולדו ב-1938
קטגוריה:בית אורליאן
קטגוריה:נסיכות צרפתיות
Give In to Me

**Give In to Me** הוא שיר של הזמר מייקל ג'קסון מתוך אלבום האולפן השמיני שלו "Dangerous". השיר הוא בלדת רוק כבד ומתארח בו סלאש, גיטריסט להקת "Guns N' Roses". הסינגל יצא לאור באירופה, אוסטרליה וניו זילנד, אך לא בארצות הברית. בניו זילנד הגיע השיר למקום הראשון במצעד הפזמונים ושהה בו ארבעה שבועות רצופים. בבריטניה הגיע השיר למקום השני.

## ביקורות
השיר זכה לביקורות חיוביות רבות. דייוויד בראון, עורך המגזין אנטרטיינמנט ויקלי, כתב "קולו של ג'קסון מצמרר בשיר Give In To Me (שיר הרוק הטוב ביותר של הזמר)". אלן לייט מהמגזין רולינג סטון כתבה כי "השיר "Give In To Me" מתכתב עם רעיון מטריד כשג'קסון שר "אל תנסי להבין אותי/פשוט עשי מה שאני אומר" בקול מחוספס, כאשר הגיטרה של מצליפה ומרחפת ברקע".

## וידאו קליפ
בוידאו קליפ שליווה את יציאת השיר נראה ג'קסון מופיע על במה של קונצרט רוק כשהוא מלווה על ידי שני הגיטריסטים של להקת Guns N' Roses באותה תקופה, סלאש וגילבי קלארק, אליהם הצטרף הקלידן טדי אנדראדיס. במהלך השיר נשמעים קולות פיצוץ חזקים ואפקטים חזותיים משווים מראה של קשתות חשמליות רצות לאורך גופו של ג'קסון. סלאש נראה מכה ברגים באמצעות הגיטרות שלו, דבר המוביל להגברת קצב הנגינה. הקליפ נכלל בקלטת הווידאו שיצאה בסוף שנת 1993 "Dangerous: The Short Films" וב-DVD "Michael Jackson's Vision", שיצא לאחר מותו של ג'קסון.

## מצעדים ודירוגים

## קישורים חיצוניים

## הערות שוליים

קטגוריה:שירי מייקל ג'קסון
קטגוריה:שירים באנגלית
קטגוריה:שירים שהופקו על ידי ביל בוטרל
קטגוריה:שירים על כאב לב
קטגוריה:בלדות משנות ה-1990
קטגוריה:בלדות רוק
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים בהוצאת אפיק רקורדס
הרמין נגהדליאן

**הרמין נגהדליאן **(בארמנית: **Հերմինե Նաղդալյան**; נולדה ב-28 ביולי 1960) היא כלכלנית ופוליטיקאית ארמנית, המחזיקה בתפקיד סגנית יו"ר האספה הלאומית.

## ביוגרפיה
נגהדליאן נולדה בירוואן. יש לה דוקטורט בכלכלה מהמכון הלאומי לכלכלה של ירוואן.

נגהדליאן נבחרה לאספה הלאומית לייצג את מחוז 49 כנציגת המפלגה הרפובליקנית של ארמניה ב-1995. היא חברה בוועדת חוק ומשפט ובוועדת הכלכלה של הממשלה. ב-31 במאי 2012 היא נבחרה לשמש כסגנית יו"ר האספה הלאומית. בשנת 2014, היא הפכה לנשיאת ארמניה דה פקטו למשך שלושה ימים בזמן שהנשיא סרז' סרקזיאן ויו"ר האספה הלאומית הוביק אברהמיאן היו מחוץ למדינה.

נגהדליאן עמדה בראש קבוצת ידידות ארמניה-ארצות הברית הפרלמנטרית. ב-2015, שגריר ארצות הברית ריצ'רד מ מילס קרא להתפטרותה מהקבוצה בשל חברותה במועדון "גריבויידוב" הרוסי, והיא הגישה את התפטרותה.

נגהדליאן עמדה בראש המשלחת הארמנית לאספה הפרלמנטרית של מועצת אירופה (PACE). ב-25 בפברואר 2011 היא נבחרה כיו"ר ועדת PACE הוועדה לענייני כלכלה ופיתוח, ובינואר 2016 היא הפכה לסגנית הנשיא של PACE, והנהיגה את המושב השני של הארגון.

נגהדליאן היא ראש מועצת הנשים של המפלגה הרפובליקנית הארמנית, אשר משמשת כחברה נבחרת במפלגת העם האירופית.

### חיים אישיים
נגהדליאן נשואה לדאוויט בגלריאן, ויש להם חמישה ילדים. ב-2016, החברה שלהם Sisian BUAT זכתה בחוזה ממשלתי לבניית כבישים השווה מעל ל-636 מיליון דרכמונים (1.3 מיליון דולר).

## פרסים
* מדליית מכתר הארמנית לשנת 2011
**עיתור הידידות של הפדרציה הרוסית, 2014

## קישורים חיצוניים

* פרופיל פרלמנטרי
* פרופיל PACE

## הערות שוליים

קטגוריה:פוליטיקאיות ארמניות
קטגוריה:מעוטרי עיטור הידידות (רוסיה)
קטגוריה:ארמניות שנולדו ב-1960
אליצ'ה, נסיכת בורבון-פארמה

**אליצ'ה, נסיכת בורבון-פארמה** (באיטלקית: **Alicia di Borbone-Parma**; 13 בנובמבר 1917 - 28 במרץ 2017), הייתה אשתו של אלפונסו, דוכס קלבריה, שהיה הטוען לכתר ממלכת שתי הסיציליות בין השנים 1960–1964.

## ביוגרפיה
אליצ'ה נולדה ב-13 בנובמבר 1917 בווינה, לאליא, דוכס פארמה ולמריה אנה, ארכידוכסית אוסטריה, בתם של הארכידוכס פרידריך, דוכס טשן ואיזבלה, נסיכת קרוי. היא הייתה בת דודתם של בוריס השלישי, מלך בולגריה, ז'אן, הדוכס הגדול של לוקסמבורג, אוטו, נסיך הכתר של אוסטריה ואנה, מלכת רומניה. ב-16 באפריל 1936 התחתנה אליצ'ה בווינה עם אלפונסו, דוכס קלבריה, ממנה נולדו לו 3 ילדים.

בשנת 1960 מת הנסיך פרננדו פיו, דוכס קלבריה ללא בנים, ובעלה אלפונסו טען לזכותו על התארים. מנגד דודו הנסיך רניירי, דוכס קסטרו טען שאביו קרלוס, נסיך בורבון-שתי הסיציליות ויתר על התארים קודם חתונתו עם מרסדס, נסיכת אסטוריאס, ומשום כך הוא יורש אותם. המחלוקת עדיין לא נפתרה, ובעוד רוב בתי המלוכה באירופה מכירים בצאצאי רניירי כטוענים לכתר, בית המלוכה הספרדי מכיר ביורשיו של אלפונסו כטוענים לכתר. בשנת 1964 מת בעלה אלפונסו, ובנם קרלוס, דוכס קלבריה ירש את תאריו, וב-28 במרץ 2017 מתה אליצ'ה במדריד, ובזמן מותה היא הייתה הנכדה האחרונה של רוברטו הראשון, דוכס פארמה שנותרה בחיים.

יש הטוענים שאליצ'ה הייתה הטוענת לכתר הבריטי, משום שעל פי החוק האנגלי דודתה מריה ביאטריצ'ה, נסיכת סבויה לא יכלה להתחתן עם דודה פרנץ החמישי, דוכס מודנה, ובשל כך עבר סדר הירושה לאחותה מריה תרזה, נסיכת סבויה, שהיא אם קדמונית של אליצ'ה. אולם, כמו שאר המונרכים היעקוביטים מאז מותו של הנרי בנדיקט סטיוארט, לא ניסה לפעול כדי להשיגו.

## משפחתה
ב-16 באפריל 1936 התחתנה אליצ'ה עם אלפונסו, דוכס קלבריה, ממנו נולדו לה 3 ילדים:
* תרזה מריה, נסיכת בורבון-שתי הסיציליות (נולדה ב-1937), התחתנה עם אניגו מורנו וארטגה
* קרלוס, דוכס קלבריה (1938–2015), התחתן עם אן, נסיכת אורליאן
* אינס מריה, נסיכת בורבון-שתי הסיציליות (נולדה ב-1940), התחתנה עם לואיס דה מוראלס

מרכז|ממוזער|280px|שלט האצולה של אליצ'ה, נסיכת בורבון-פארמה

## אילן יוחסין

## קישורים חיצוניים

* 

קטגוריה:בית בורבון
קטגוריה:ילידות 1917
קטגוריה:נפטרות ב-2017
קטגוריה:נפטרים ב-2017
עבד אל-ע'ני א-נאבולסי

שיח' **עבד אל-ע'ני בן אסמאעיל א-נאבולסי** (בערבית: عبد الغني بن إسماعيل النابلسي; נכתב גם: עבד אלגני אלנאבלאסי. 1641–1731), היה חוקר אסלאם סוני וסופי באמונתו, נולד בדמשק בשנת 1641 למשפחה של חכמי דת אסלאמים. למרות שמשפחתו אינה במקורה משכם (נאבלוס), השם "א-נאבולסי" ניתן לבניה בזכות שהות קצרה של אחד מבני המשפחה באזור במאה ה-14. אביו, אסמאעיל עבד אל-ע'ני, היה משפטן בבית הספר החנפי של האסלאם הסוני אשר תרם רבות לספרות הערבית. א-נאבולסי התייתם בגיל צעיר.

עוד לפני גיל 20 לימד ועסק בפסקי דין מוסלמיים (פתווה). הוא שילב בין שתי תפיסות סופיות הקאדריה והנקשבנדיה. לאחר גיל 20 למד בביתו במשך 7 שנים את כתבי הקודש ולאחריהן לימד במסגד האומיי בדמשק והפך מוכר בכל רחבי האזור כחוקר אסלאמי מוכשר. הוא סייר ולימד במקומות רבים בעולם: באיסטנבול (1664), לבנון (1688), ירושלים (1689), מצרים (1693), ערב הסעודית (1693) וטריפולי (1700).

הוא נפטר ונקבר בדמשק בשנת 1731 בגיל 90.

## עבודתו
א-נאבולסי פרסם מעל 300 כתבים בהם פרס את השקפותיו.
כתביו על סובלנות דתית כלפי דתות אחרות התפתחו בהשראת יצירותיו של חכם הדת הסופי מחבל אל-אנדלוס, אבן ערבי.

ספרו "הערבים" העוסק בתנאי העוני של הקהילות האסלאמיות, הושפע מכתביו של המשפטן נאג'ם א-דין אל-ע'אזי (1570–1651).

בשני ביקוריו של א-נאבולסי בארץ ישראל, ב-1690 וב-4–1693, ביקר באתרים נוצריים ויהודיים, כמו גם במקדשים מוסלמים קדושים, ובכתביו הוא מספר על הנאתו מהכנסת האורחים של נזירים נוצרים מקומיים. הנושאים עליהם כתב כוללים סופיות, חקלאות ושירה. הוא גם כתב עבודות אתנוגרפיות על בסיס מסעותיו לטריפולי, מצרים, ירושלים, לבנון ושאר אזורי המזרח התיכון.

## קישורים חיצוניים

* 
* 

## הערות שוליים

קטגוריה:סופרים ערבים
קטגוריה:פילוסופים ערבים
קטגוריה:פילוסופים מוסלמים
קטגוריה:אנשי דת מוסלמים
קטגוריה:ילידי 1641
קטגוריה:נפטרים ב-1731
שאלום

**שלום** (בערבית: **شالوم**, תעתיק מדויק: **שאלוּם**, שמו האמיתי: **ליאון אנג'ל**, בערבית: **ليون أنجل**;  15 במאי 1900, אלכסנדריה – 12 ביולי 1973, אוסטרליה) היה שחקן קומי יהודי-מצרי. התפרסם בשנות ה-30 של המאה ה-20 בסרטים בבימויו של הבמאי היהודי-מצרי טוגו מזרחי. היה הכוכב היהודי היחידי במצרים שגילם בסרט דמות יהודית.

## קורות חיים
נולד ב-1900 באלכסנדריה לאולגה פיפרנו וויקטור אנג'לו, משפחה יהודית ממוצא יווני. אביו הבריח חשיש לאורך הנילוס, והשאיר את משפחתו מרוששת וליאון נאלץ לעבוד כדי לפרנס את משפחתו מגיל צעיר. הוא למד הנדסה אזרחית דרך קורס התכתבות ללמידה מרחוק בצרפת והתחתן גם כן עם ילידת אלכסנדריה, אסתר כהן.

בתחילת שנות ה-30, שימש כפקיד בעיריית אלכסנדריה כשהבמאי טוגו מזרחי ליהק אותו לסדרת סרטים. תחילה שיתף עימו פעולה בתסריט לסרט עלילתי על הסכנות שבשימוש בסמים, "קוקאין" (1930), כשהוא מסתמך על הניסיון במשפחתו לשם כתיבת התסריט. בסדרת סרטים שבאו אחר כך, הוא גילם דמות שקרויה על שמו, עם כותרות כגון: "שלום הספורטאי" (1937) ו "שלום המתרגם" (1935). הדמות האפונימית ששיחק, הייתה תמיד מרוששת לחלוטין ומנסה לגמור את החודש. מראהו השברירי עם המבט התם השתלבו היטב בתפקיד הנאיבי שמרומה בקלות. הדמות מקיימת בסרטים אלו ידידות אמיצה עם חברו המוסלמי עַבְדּו ושני הידידים מעדיפים את ידידותם על פני רווחתם האישית. באמצעות תיאור ידידותם של שלום ועבדו והיחסים הקרובים המתוארים בין יהודים ומוסלמים אחרים, סרטים אלה דגלו בתרבות של דו-קיום. אף על פי שמו המאוד עברי, הדמות בסרטיו מעולם לא התמקדה בפן הדתי של אישיותו. אסתר כהן אנג'ל, אשתו של ליאון, שהופיעה תחת שם המסך 'עדלת' לוהקה לא פעם כמושא אהבתו של שלום.

לאון אנג'ל פרש מהקולנוע ב-1937. מאוחר יותר היגר לאוסטרליה, יחד עם משפחתו. בשנת 1965, אנג'ל היה מעורב בהקמת האגודה הספרדית של ויקטוריה, בית הכנסת הספרדי הראשון באוסטרליה. נפטר ביולי 1973 באוסטרליה.

## רשימת סרטים

## קישורים חיצוניים

* סצנה קומית מתוך הסרט "הספורטאי"
## הערות שוליים

קטגוריה:שחקני קולנוע וטלוויזיה יהודים מצרים
קטגוריה:אומנים יהודים שפעלו בארצות ערב
קטגוריה:אמנים יהודים הידועים בשם במה
קטגוריה:ילידי 1900
קטגוריה:מצרים שנפטרו ב-1973
ועדת קרבאך

**ועדת קרבאך **(בארמנית: **Ղարաբաղ կոմիտե**) הייתה קבוצה של אינטלקטואלים ארמנים אשר עמדו בראש תנועת המחאה למען נגורנו קרבאך, ואשר הפכה עד מהרה לתנועה פוליטית רחבה יותר, המתנגדת לשלטון ברית המועצות בארמניה. ארמנים רבים ראו במנהיגי ועדת קרבאך את מנהיגי האומה דה פקטו, בשנות ה-1980 המאוחרות. הוועדה הוקמה ב-1988, במטרה המוצהרת של איחוד נגורנו קרבאך עם ארמניה. חברי הוועדה נעצרו על ידי השלטונות הסובייטים ב-11 בדצמבר 1988 בהאשמת שיבוש סיוע הומניטרי מאזרבייג'ן לאחר ארמניה רעידת אדמה ב-7 בדצמבר 1988. לאחר ששוחררו ב-31 במאי 1989, הם הקימו את התנואה הלאומית הפאן -ארמנית. ב-1990, עיתון ניו יורק טיימס תיאר את הוועדה בתור "הקבוצה האומית המשפיעה ביותר בארמניה." מנהיג הקבוצה, לבון טר-פטרוסיאן, היה לנשיא ארמניה הראשון לאחר שזכתה בעצמאותה.

## חברים
* לבון טר-פטרוסיאן
* וזגן מנוקיאן
* בבקן אררקציאן
* אשוט מנצ'וריאן
* ואנו סירדגהיאן
* סילבה קפוטיקיאן
* רפאל גאזריאן
* סמסון גאזריאן
* המברטסום גלסטיאן
* דאוויט ורטניאן
* סמואל גבורגיאן

## לקריאה נוספת

* Galstyan, Hambardzum (2013). Unmailed Letters. Translated by Agop J. Hacikyan. London: Gomidas Institute. .
* Malkasian, Mark (1996). "Gha-ra-bagh!": The Emergence of the National Democratic Movement in Armenia. Detroit: Wayne State University Press. .


## הערות שוליים

קטגוריה:ארמניה: היסטוריה
קטגוריה:ארמניה: פוליטיקה
קטגוריה:נגורנו קרבאך
מריה אנה, ארכידוכסית אוסטריה (1882–1940)

**מריה אנה, ארכידוכסית אוסטריה** (בגרמנית: **Maria Anna von Österreich**; 6 בינואר 1882 - 25 בפברואר 1940) הייתה בתו של הארכידוכס פרידריך, דוכס טשן, ואשתו של אליא, דוכס פארמה.

## ביוגרפיה
מריה אנה נולדה בלינץ ב-6 בינואר 1882, לארכידוכס פרידריך, דוכס טשן ולאיזבלה, נסיכת קרוי, בתם של רודולף, דוכס קרוי ונטלי, נסיכת לינייה. ב-25 במאי 1903 התחתנה מריה אנה בווינה עם אליא, נסיך בורבון-פארמה, ממנו נולדו לה 8 ילדים. בשנת 1907 מת חמיה רוברטו הראשון, דוכס פארמה, ובנו אנריקו, דוכס פארמה ירש את תאריו, אולם מכיוון שהוא היה נכה שימש בעלה אליא כעוצר במקומו. בשנת 1939 מת אנריקו, ואחיו ג'וזפה, דוכס פארמה ירש את תאריו, אולם גם הוא היה נכה, ובשל כך אליא נותר עוצר גם בשמו. ב-25 בפברואר 1940 מתה מריה אנה בביתה בלוזאן, והיא בת 58 שנים.

## משפחתה
ב-25 במאי 1903 התחתנה מריה אנה עם אליא, דוכס פארמה, ממנו נולדו לה 5 ילדים:
* אליזבטה, נסיכת בורבון-פארמה (1904–1983)
* קרלו לואיג'י, נסיכת בורבון-פארמה (1905–1912)
* מריה פרנצ'סקה, נסיכת בורבון-פארמה (1906–1994)
* רוברטו השני, דוכס פארמה (1909–1974)
* פרנצ'סקו, נסיך בורבון-פארמה (1913–1959)
* ג'ובאנה, נסיכת בורבון-פארמה (1916–1949)
* אליצ'ה, נסיכת בורבון-פארמה (1917–2017), התחתנה עם אלפונסו, דוכס קלבריה
* מריה כריסטינה, נסיכת בורבון-פארמה (1925–2009)

## אילן יוחסין

## קישורים חיצוניים

קטגוריה:בית הבסבורג
קטגוריה:ילידות 1882
קטגוריה:נפטרות ב-1940
אליא, דוכס פארמה

**אליא, דוכס פארמה** (באיטלקית: **Elia di Borbone-Parma**; 23 ביולי 1880 – 27 ביוני 1959), היה הטוען לכתר דוכסות פארמה בין השנים 1950–1959.

## ביוגרפיה
### ילדותו
אליא נולד ב-23 ביולי 1880 בביאריץ, לרוברטו הראשון, דוכס פארמה ולרעייתו הראשונה מריה פיה, נסיכת בורבון-שתי הסיציליות, בתם של פרננדו השני, מלך שתי הסיציליות ומריה תרזה, ארכידוכסית אוסטריה. בשנת 1882 מתה אמו במהלך לידת הילד השנים עשר, ובשנת 1884 התחתן אביו בשנית עם מריה אנטוניה, נסיכת פורטוגל, ממנה היו לאביו עוד 12 ילדים. המשפחה הגדולה נהגה לגור רוב השנה בטירה בעיר שוורצאו באוסטריה תחתית, ובקיץ לחזור ללוקה שבאיטליה. לצורך כך נשכרה רכבת מיוחדת. אליא ואחיו למדו לדבר איטלקית, צרפתית, גרמנית, ספרדית, פורטוגזית ואנגלית. אחותו זיטה העידה מאוחר יותר שפעם שאלה את אביה כיצד עליהם להגדיר את עצמם, והוא השיב: "אנחנו נסיכים צרפתים ששלטו באיטליה". בפועל, מבין 24 ילדים של רוברטו, רק שלושה, נולדו באיטליה. ב-1907 נפטר אביו, ואחיו אנריקו, דוכס פארמה ירש את תאריו, אולם מכיוון שהוא היה נכה שימש אליא כעוצר במקומו. בשנת 1910 הגיעו אליא ואחיו להסכמה כיצד עליהם לחלק את נכסיו. שנה לאחר מכן, אחותו זיטה, נישאה לארכידוכס קרל, ובעקבות רצח פרנץ פרדיננד ב-1914 הפכו קרל וזיטה ליורשי העצר.

### מלחמת העולם הראשונה
בשל העובדה שלמשפחה לא היה לאום מוגדר, מלחמת העולם הראשונה פילגה אותה כליל. אליא ואחיו פליצ'ה ורנאטו התגייסו לצבא האוסטרו-הונגרי, אשר גיסם, בעלה של זיטה, שרת בו גם כן בדרגת גנרל, בעוד אחיהם סיסטו וסוואריו ניסו להתגייס לצבא צרפת, ולאחר שנדחו התגייסו לצבא בלגיה.

### לאחר המלחמה
בעקבות חוזה סן-ז'רמן שנחתם בספטמבר 1919 קיבלה ממשלת צרפת את הזכות להפקיע את נכסיהם של מי שלחמו בצבאות אויב בזמן המלחמה. כתוצאה מכך הוחרמו נכסיו של אליא, אשר מלכתחילה קיבל את חלק הארי של ירושת אביהם. אחיו סיסטו וסוואריו פנו אל בית המשפט הצרפתי בדרישה לקבל את הנכסים לעצמם. ב-1925 דחה בית המשפט הצרפתי את דרישותיהם, אך בית המשפט לערעורים הפך את פסק הדין ב-1928. עם זאת, בפועל, ממשלת צרפת מעולם לא החזירה דבר ושילמה פיצויים לאליא של 11 מיליון פרנק.

### אחרית חייו
בשנת 1939 מת אנריקו, ואחיו ג'וזפה, דוכס פארמה ירש את תאריו, אולם גם הוא היה נכה ובשל כך אליא נותר עוצר גם בשמו. בשנת 1950 מת אחיו ג'וזפה, ואליא הפך לטוען לכתר דוכסות פארמה. ב-27 ביוני 1959 מת אליא בפרידברג, אוסטריה, ובנו רוברטו השני, דוכס פארמה ירש את תאריו.

## משפחתו
ב-25 במאי 1903 התחתן אליא עם מריה אנה, ארכידוכסית אוסטריה, בתם של הארכידוכס פרידריך, דוכס טשן ואיזבלה, נסיכת קרוי, ממנה נולדו לו 8 ילדים:
* אליזבטה, נסיכת בורבון-פארמה (1904–1983)
* קרלו לואיג'י, נסיכת בורבון-פארמה (1905–1912)
* מריה פרנצ'סקה, נסיכת בורבון-פארמה (1906–1994)
* רוברטו השני, דוכס פארמה (1909–1974)
* פרנצ'סקו, נסיך בורבון-פארמה (1913–1959)
* ג'ובאנה, נסיכת בורבון-פארמה (1916–1949)
* אליצ'ה, נסיכת בורבון-פארמה (1917–2017), התחתנה עם אלפונסו, דוכס קלבריה
* מריה כריסטינה, נסיכת בורבון-פארמה (1925–2009)

## אילן יוחסין

## קישורים חיצוניים

קטגוריה:בית בורבון
קטגוריה:אבירי מסדר גיזת הזהב
קטגוריה:אנשי צבא אוסטרו-הונגרים במלחמת העולם הראשונה
קטגוריה:איטלקים שנולדו ב-1880
קטגוריה:איטלקים שנפטרו ב-1959
רוברטו השני, דוכס פארמה

**רוברטו השני, דוכס פארמה** (באיטלקית: **Roberto II di Borbone-Parma**; 7 באוגוסט 1909 - 25 בנובמבר 1974), היה הטוען לכתר דוכסות פארמה בין השנים 1959–1974.

## ביוגרפיה
רוברטו נולד ב-7 באוגוסט 1909 בבאדן, לאליא, נסיך בורבון-פארמה ולמריה אנה, ארכידוכסית אוסטריה, בתם של הארכידוכס פרידריך, דוכס טשן ואיזבלה, נסיכת קרוי. הוא היה בן דודם של בוריס השלישי, מלך בולגריה, ז'אן, הדוכס הגדול של לוקסמבורג, אוטו, נסיך הכתר של אוסטריה ואנה, מלכת רומניה. בשנת 1950 מת דודו ג'וזפה, דוכס פארמה, ואביו ירש את תאריו. בשנת 1959 מת אביו, ורוברטו ירש את תאריו והפך לטוען לכתר דוכסות פארמה. ב-25 בנובמבר 1974 מת רוברטו בווינה, ומכיוון שלא היו לו ילדים ירש דודו סאווריו, נסיך בורבון-פארמה את תאריו.

## אילן יוחסין

## קישורים חיצוניים

* [רוברטו השני, דוכס פארמה](https://www.werelate.org/wiki/Person:Robert_II,_Duke_of_Parma_(1))

קטגוריה:אבירי מסדר גיזת הזהב
קטגוריה:בית בורבון
קטגוריה:איטלקים שנולדו ב-1909
קטגוריה:איטלקים שנפטרו ב-1974
איפון

**איפּוֹן** (בקאנג'י: **一本**, מילולית: "נקודה אחת מלאה") הוא הניקוד הגבוה ביותר שספורטאי, אמן לחימה יכול להשיג בקרב אמנויות לחימה יפניות כגון: ג'ודו, ג'ו ג'יטסו, קראטה וקנדו.

## בג'ודו
בג'ודו, איפון הוא ניצחון מוחלט. השגת איפון מסיימת באופן מיידי את הקרב. איפון יוענק עבור כל אחד מהמקרים הבאים:
* הטלת היריב על גבו, בכוח ובמהירות, תוך כדי שליטה.
* ריתוק גב היריב למזרן למשך 20 שניות.
* הכנעת היריב על ידי חניקה או בריח.
* עונש הנסוקו-מאקה ליריב, כלומר עונש פסילה, שווה ערך לאיפון.
* הטלת היריב בניקוד וואזארי  ולאחר מכן ריתוקו למשך כ-10 שניות.
* הטלת היריב בניקוד וואזארי ולאחר מכן הטלת היריב בניקוד וואזארי בשנית.
* אובדן הכרה/עילפון של היריב בעקבות חניקה.
* שבירת המרפק של היריב בעקבות בריח.

## בקראטה
בקראטה, איפון הוא ניצחון מיידי והוא מוענק כאשר הספורטאי מבצע טכניקה התקפית בצורה טובה וליריב הזדמנות קטנה להגן.

ניקוד זה מוענק במקרים של בעיטות מוצלחות לראשו של היריב או הטלות ג'ודו שמיד אחריהן מגיעות מכות נוספות.

## קישורים חיצוניים
*מדריך שיטות ניקוד בג'ודו באתר 'judoinfo.com'

## הערות שוליים

קטגוריה:ג'ודו
קטגוריה:קראטה
Liberian Girl

**Liberian Girl** הוא הסינגל התשיעי והאחרון של הזמר מייקל ג'קסון מתוך האלבום "Bad". השיר נכתב בשנת 1983 כחלק מתהליך הכנת האלבום "Victory" של להקת "הג'קסונים", אך לבסוף לא הוקלט. במהלך העבודה על האלבום "Bad" השיר שוכתב ועובד מחדש. הסינגל שוחרר באירופה ובאוסטרליה.

## ביקורות
ג'ון פרלס, עורך הניו יורק טיימס, כתב כי המלודיה בשיר מהווה המשך ל"Billie Jean". דייוויד סיגרסון שיבח את השיר במגזין "רולינג סטון" וכתב כי "Liberian Girl הוא פילר שהופך את האלבום לעשיר יותר, סקסי יותר וטוב יותר מהשירים הנשכחים באלבום 'Thriller'". בשנת 2003 בחר המגזין "Q" בשיר כשיר הסוגר את רשימת "1,001 השירים הטובים בכל הזמנים".

## וידאו קליפ
הוידאו קליפ לשיר, שהופק בידי ג'ים יוקיץ', כולל עשרות ידוענים מתעשיית הקולנוע והמוזיקה. בין המשתתפים המפיק קווינסי ג'ונס, הבמאי סטיבן ספילברג, השחקנים ג'ון טרבולטה ואוליביה ניוטון-ג'ון ווירד אל ינקוביק, הידוע בפרודיות שעשה לשירים של ג'קסון. בשיר נראים המשתתפים מגיעים לאולפן צילומים, כשהם מתכוננים לצילומי קליפ לשיר. הם ממתינים לג'קסון שלא נראה במהלך השיר. רק בסיום מגלים המשתתפים כי ג'קסון נכח לאורך כל הזמן וצילם אותם.

## מצעדים ודירוגים

## קישורים חיצוניים

## הערות שוליים

קטגוריה:שירי מייקל ג'קסון
קטגוריה:שירים באנגלית
קטגוריה:בלדות משנות ה-1980
קטגוריה:בלדות R&B עכשוויות
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים בהוצאת אפיק רקורדס
אליפות ישראל באתלטיקה 2018

**אליפות ישראל באתלטיקה ה-82** נערכה בין התאריכים 4 - 5 ביולי 2018 באצטדיון הדר יוסף.

אורחת האליפות הייתה **[[אליסון פליקס]]** () שהשתתפה בריצת שליחות 4x100 מטר.

## האתלטיות המצטיינות
* **[[דיאנה ויסמן]]** (מכבי השגים ראשון לציון), זכתה בשתי מדליות זהב, בריצת 100 מטר בשיא ישראלי חדש ובריצת 200 מטר.
* **[[דריה לוקשין]]** (מכבי חיפה כרמל), זכתה בשתי מדליות זהב, בריצת 400 מטר ובריצת 400 מטר משוכות.
* **[[חנה קנייזבה-מיננקו]]** (מכבי חיפה כרמל), זכתה בשתי מדליות זהב, בקפיצה לרוחק ובקפיצה משולשת.

## האתלטים המצטיינים
* **[[נצו דוד טאייצ'או]]** (מכבי תל אביב), זכה בשתי מדליות זהב, בריצת 800 מטר ובריצת 1500 מטר
* **[[תום יעקובוב]]** (מכבי חיפה כרמל), זכה בשתי מדליות זהב, בקפיצה לרוחק ובקפיצה משולשת

## שיאים ישראלים
* **[[דיאנה ויסמן]]** (מכבי השגים ראשון לציון), קבעה בריצת 100 מטר בשלב המוקדמות שיא ישראלי חדש של 11.38 שניות, שיפור לשיא הוותיק בן 46 השנים של אסתר רוט-שחמורוב (11.45 שניות).
* **[[לונה צ'מטאי]]** (מכבי תל אביב) קבעה בריצת 1500 מטר שיא ישראלי חדש של 4:11.69 דקות, שיפור לשיא הוותיק בן 25 השנים של עדנה לנקרי-שומיק (4:14.18 דקות).

## תוצאות נשים
### מסלול

### שדה

## תוצאות גברים
### מסלול

### שדה

## קישורים חיצוניים

* רשימת מקצועות לתחרות: אליפות ישראל ה-82, בתאריך: 04/07/18 , באתר איגוד האתלטיקה בישראל
* רשימת מקצועות לתחרות: אליפות ישראל ה-82, בתאריך: 05/07/18 , באתר איגוד האתלטיקה בישראל

## הערות שוליים

קטגוריה:2018 בישראל: ספורט
קטגוריה:אליפויות ישראל באתלטיקה
קטגוריה:תל אביב-יפו: תחרויות אתלטיקה
תאים קטנים

[ממוזער|תא קטן של [Long Term Evolution|LTE המופעלת על ידי דויטשה טלקום]]
[ממוזער|תא קטן ממוקם במרפסת של בניין ב[בנגלורו, הודו]]
**תאים קטנים** (באנגלית: **Small Cells**) הם צמתי גישה סלולריים באנרגיה נמוכה הפועלים בספקטרום מורשה ולא מורשה, בטווחים של בין 10 מטרים לכמה קילומטרים. הם נקראים "קטנים" משום שבהשוואה לתאי-מקרו (macrocell), יש להם טווח יותר קצר והם בדרך כלל מתמודדים עם פחות ערוצי תקשורת בו-זמנית. הם מטיבים את השימוש בספקטרום הזמין על ידי שימוש באותם תדרים הרבה פעמים בתוך אזור גאוגרפי נתון. תאים קטנים מהווים תחליף לשיטות קודמות של תאים גדולים ועוצמתיים והשיפור שהם מביאים נחשב אחד מאבני הבניין של תשתית 5G. יותר תאים חדשים נבנים בצורה של אוסף תאים קטנים כשיטה של הגדלת הקיבולת של הרשת הסלולרית, האיכות והעמידות ועם התמקדות ב-LTE Advanced.

## גלים מילימטריים
הדחיסות והעומס על רוחב הפס הנמצא בשימוש מכשירים ניידים והביקוש העולה לכמות מידע גדולה יותר ולכמות מכשירים גדולה יותר, מחייב פתרונות בתחום התקשורת. אחד הפתרונות הוא שימוש בגלים מילימטריים שבהם ישנו רוחב פס "מיותר", כלומר שלא נעשה בו שימוש נרחב עד כה. אחת הסיבות לכך שלא היה שימוש נרחב בגלים מילימטריים הוא שהם אינם אדישים לקירות בניינים ומכשולים דומים וכן נוטים להיקלט בעצים וגשם, ולכן אינם יעילים לטווחים גדולים. אי לכך, שימוש בתאים קטנים יוכל לפתוח אפשרות של שימוש בטכנולוגיה זו לצרכים סלולריים.

## הערות שוליים

קטגוריה:תקשורת סלולרית
דור חיון

**דור חיון** (נולד ב-15 ביולי 1998) הוא אתלט ישראלי, 6 פעמים אלוף ישראל (2018, 2020–2024) בריצת 110 מטר משוכות.

## ביוגרפיה
חיון מתאמן בקבוצת אתלטי הנגב.

### 2016
באליפות ישראל שנערכה ביוני 2016 סיים חיון במקום שישי בריצת 110 מטר משוכות בתוצאה של 15.81 שניות.

### 2017
באליפות ישראל שנערכה ביולי 2017 סיים חיון במקום רביעי בריצת 110 מטר משוכות בתוצאה של 15.09 שניות.

### 2018
#### אלוף ישראל
באליפות ישראל שנערכה ביולי 2018 זכה חיון במדליית זהב בריצת 110 מטר משוכות בשיא אישי חדש של 14.67 שניות, לפני חברו לאגודה האלוף היוצא מאור סגד (14.94 שניות) ונתנאל רויטבלט ממכבי תל אביב (15.31 שניות). נוסף לכך, הוא השתתף בריצת 100 מטר וקבע שיא אישי חדש של 11.04 שניות, אך לא עלה לשלב הגמר.

ממוזער|דור חיון (באמצע) על בימת המנצחים במכביה ה-21

### 2022
באליפות ישראל שנערכה בסוף יוני 2022 זכה במדליית זהב בריצת 110 מטר משוכות בתוצאה של 14.19 שניות, לפני פריאל רדה מהפועל חולון (14.83 שניות) ושגיא למדיאל מלידר ירושלים (14.86 שניות)

במשחקי המכביה העשרים-ואחת זכה במדליית זהב בריצת 110 מטר משוכות בשיא אישי חדש של 14.04 שניות.

## שיאים אישיים
### אצטדיון
* ריצת 100 מטר: 10.84 שניות (2022)
* ריצת 110 מטר משוכות: 14.00 שניות (2022)
* ריצת 200 מטר: 22.17 שניות (2022)
* ריצת 400 מטר: 51.32 שניות (2018)
* ריצת 400 מטר משוכות: 56.68 שניות (2018)

## קישורים חיצוניים

קטגוריה:אצנים ישראלים
קטגוריה:אלופי ישראל בריצת 110 מטר משוכות
קטגוריה:בוגרי תיכון מקיף עומר
קטגוריה:ישראלים שנולדו ב-1998
גדר גאוגרפית

ממוזער|שתי גדרות גאוגרפיות שהוגדרו ב-GPS
**גדר גאוגרפית** (או גאו-גדר, מאנגלית Geo-fence) היא היקף וירטואלי של אזור גאוגרפי בעולם האמיתי. גדר גאוגרפית יכולה להיווצר באופן דינמי - כמו במקרה של רדיוס סביב נקודה, גדר גאוגרפית יכולה להיות סט מוגדר מראש של גבולות (כגון מתחמי בית ספר או גבול של שכונה).

השימוש בגדר גאוגרפית נקרא **גידור גאוגרפי**. דוגמה של שימוש ביכולת הזו מחייבת מכשיר מודע-מיקום על בסיס שירות מבוסס מיקום (LBS). כאשר המשתמש מבצע כניסה או יציאה מגדר גאוגרפית, נשלח המידע למפעיל הגדר. מידע זה, שמכיל את מיקומו של המכשיר, יכול להישלח לטלפון הנייד או לחשבון דואר אלקטרוני גם של המשתמש עצמו.

## יכולות
גידור גאוגרפי, בחיבור עם שירותי בקרת הורים, יכול להודיע להורים אם הילד עוזב את האזור המתוחם.

קיימות חברות בהן גידור גאוגרפי משמש את מחלקת משאבי אנוש המחלקה לפיקוח על עובדים שמבצעים עבודה במיקומים מיוחדים, במיוחד אלה שמבצעים עבודות שטח. באמצעות שימוש בכלי גידור גאוגרפי, העובד יכול לרשום ביומן הנוכחות שלו או שלה באמצעות ה-GPS המופעל המכשיר כאשר בתוך המתחם המיועד.

יכולות אחרות כוללות שליחת התראה אם רכב נגנב והודעה לפקחים, כאשר חית בר תועה נכנסת לשטח חקלאי.

גדר גאוגרפית יכולה לשמש עבור הודעות מבוססות מיקום לתיירים בנושאי בטיחות ותקשורת.

מומחה בתחום מערכות אבטחה עם מיקום גלובלי, הציע שהממשלה תעודד את יצרני הכטב"מים לבנות תשתית גידור גאוגרפי לתוך מערכות הניווט של כלי טיס בלתי מאוישים. המערכת המוצעת הזו אמורה למנוע מהכלי לטוס לתוך אזורים מוגנים במרחב האווירי ומסוגלת לפעול בניגוד לפקודות של המפעיל.

## ראו גם
* AGPS
* Geocaching
* בעיית הנקודה במצולע
*אינגרס

## לקריאה נוספת
* דה לארה, אייל; אנתוני למרקה, Mahadev Satyanarayanan (2008). *מערכות מיקום: מבוא לטכנולוגיה מאחורי מיקום המודעות. *מורגן & קלייפול מוציאים לאור. עמ' 88. .
* אנתוני סי ליה, אלן ג'יי ברימיקוב, דייוויד ס' פרסטון, כריס O. Imafidon (2009) "Geofencing חברת אבטחה אסטרטגיה למופת." ב*ההליכים בבטיחות ובקיימות גלובלית 5: הכנס הבינלאומי*. Jahankhani, H; Hessami, א. ג.; הסו, F. (Eds.) עמ'.104-111 © ספרינגר-וורלאג היידלברג, ברלין 2009. 

## הערות שוליים

קטגוריה:GPS
קטגוריה:אזורים
אוגוסטה, מרקיזת באדן-באדן

**אוגוסטה, מרקיזת באדן-באדן** (בגרמנית: **Auguste von Baden-Baden**; 10 בנובמבר 1704 - 8 באוגוסט 1726), הייתה אשתו של לואי, דוכס אורליאן, וסבתא רבתא של לואי פיליפ, מלך הצרפתים.

## ביוגרפיה
אוגוסטה נולדה ב-10 בנובמבר 1704 בארמון יוהניסבורג, ללודוויג וילהלם, מרקיז באדן-באדן ולזיבילה, דוכסית סקסוניה-לאוונבורג, בתם של יוליוס פרנץ, דוכס סקסוניה-לאוונבורג והדוויג מפפאלץ-זולצבאך. בשנת 1707 מת אביה, ואחיה לודוויג גאורג, מרקיז באדן-באדן עלה לשלטון במקומו, תוך שאמה משמשת כעוצרת בשמו. אמה הייתה פטרונה גדולה של האמנויות, והפכה את באדן-באדן למרכז תרבות ארכיטקטונית.

בהגיעה לפירקה, אמה חיפשה חתן עבורה, והועלו שתי הצעות; הצעה אחת הייתה לחתנה עם אלכסנדר פרדיננד, נסיך טורן וטקסיס, בנו של אנזלם פרנץ, נסיך טורן וטקסיס השני, ואילו ההצעה השנייה הייתה לחתנה עם לואי, דוכס אורליאן, בנו של פיליפ השני, דוכס אורליאן. אוגוסטה העדיפה את ההצעה הגרמנית, בעוד אמה העדיפה את ההצעה הצרפתית, על מנת לחזק את הקשר עם צרפת, ואכן ב-18 ביוני 1724 התחתנה אוגוסטה עם לואי, דוכס אורליאן, ונדונייתה נקבעה על סך 80,000 ליברות.

בשנת 1725 נולד בנה לואי פיליפ, דוכס שארטר, ובשנת 1726 נולדה בתה לואיז מארי ד'אורליאן. 3 ימים לאחר לידת בתה, ב-8 באוגוסט 1726 מתה אוגוסטה בפאלה רויאל, פריז, והיא בת 22 שנים בלבד.

## משפחתה
ב-18 ביוני 1724 התחתנה אוגוסטה עם לואי, דוכס אורליאן, ממנו נולדו לה שני ילדים:
* לואי פיליפ הראשון, דוכס אורליאן (1725–1785), התחתן עם לואיז הנרייט דה בורבון.
* לואיז מארי ד'אורליאן (1726–1728).

## אילן יוחסין

## קישורים חיצוניים

קטגוריה:מרקיזי באדן
קטגוריה:בית צרינגן
קטגוריה:ילידות 1704
קטגוריה:נפטרים ב-1726
אשרם במדבר

ממוזער|שלט בכניסה לאשרם במדבר
ממוזער|הטוטם באשרם במדבר
ממוזער|המדבר באשרם במדבר
ממוזער
ממוזער
ממוזער
ממוזער
ממוזער
**אשרם במדבר** היה מרכז רוחני ובית הארחה ביישוב שיטים שבישראל שפעל ברוח אושו. במקום התקיימו מגוון מדיטציות מדי יום מבית אושו, מדיטציות הנוגעות בצ'אקרות כמרכזי אנרגיה בגוף ויוגה.
המרכז והמדיטציות הופעלו והדרכו על ידי חברי הקהילה שחיה במקום.
בין היתר האשרם במדבר תיפקד כבית הארחה ומתחם קמפינג בשוטף, ובנוסף אירח גם סדנאות ריטריט וחקירה עצמית, פסטיבלים ותוכנית WOMP - (Work as Meditation Program) מבית היוצר של אושו.

אשרם במדבר הוקם בערבה, במקום בו שכנה בעבר היאחזות הנח"ל שיטים, כ-80 קילומטר צפונית לאילת וכ-70 קילומטר דרומית למצפה רמון, על כביש 40.

## היסטוריה
האשראם הוקם בשנת 2002 על בסיס היאחזות הנח"ל שיטים שפורקה. מקימיו היו רפיק ידידיה וחבריו ששבו לפני כן משהות באשרם בפונה שבהודו. המקום התנהל כקומונה, כענף של קיבוץ סמר שבערבה. הגרעין המייסד עזב את המקום עם השנים והמשיכו להתגורר במקום כ-30 תושבים קבועים. המקום נחשב לאחד המקומות הרוחניים הוותיקים שפעלו בישראל. בשנת 2020, בצמוד לפרוץ מגפת הקורונה, הופסקה פעילות המקום כמרכז רוחני.

## הקהילה
באשרם במדבר חיה קהילה אשר מונה כ-30 חברים שניהלה חיי קומונה המדגישה את חשיבות המדיטציות, המודעות, האהבה, החגיגה, האומץ והיצירתיות.
חברי הקהילה הפעילו את האשרם כבית הארחה בשוטף, הדריכו את תוכנית ה-WOMP, וגם את המדיטציות שהתקיימו במקום מדי יום שהיו פתוחות לכל מי שנמצא באשרם באותה עת. רוב חברי הקהילה החזיקו שמות מהבודהיזם בשפת הסנסקריט.

## פעילויות
במקום היה בית הארחה הכולל חדרי אירוח, מאהל בדואי ומתחם קמפינג. האשרם כלל מטבח מרכזי על טהרת הצמחונות, אולמות סדנאות ופינת חי.

באשרם התקיימו הפעילויות הבאות:
*שתי מדיטציות ביום מבית אושו וכן מדיטציות הנוגעות בצ'אקרות כמרכזים אנרגטיים בגוף, המודרכות על ידי חברי הקהילה.
*תוכנית הנקראת (WOMP - (Work as Meditation Program שהציעה טעימה מאורח החיים של הקהילה הכוללת 2 מדיטציות ביום, שילבה עבודה כמדיטציה ונתנה טעימה מחיי הקומונה של האשרם.
* סדנאות בנושאי מדיטציה והעידן החדש שהתקיימו ברוב סופי השבוע.
*פסטיבלים שונים שהתקיימו לאורך השנה. בהם פסטיבל זורבה הבודהה שנערך מדי שנה פעמיים בשנה (בסוכות ובפסח) מאז הקמת האשרם, "פסטיבל פשוט" הנערך משנת 2003, פסטיבל שאקטי בעבר, ופסטיבלים נוספים כמו פסטיבל אימג’ן, פסטיבל הג’רני ועוד.

## תחקיר פוליטיקלי קוראת

בשנת 2022 פרסמה קלי רוזן תחקיר באתר האינטרנט "פוליטיקלי קוראת", בו הובאו עדויות על הטרדות מיניות, אלימות וניצול מצד מנהלי האשרם דניאל נצר ('שרדהה') ורן שרפמן ('עוטסב') בין מנחים ומטפלים אחרים. בתחקיר נטען כי נצר ושרפמן ניהלו את האשרם עם מאפיינים כיתתיים ורדו בחיי נשים וגברים, וכן נערות ונערים שעבדו תחתיהם במקום. בשני חלקי הכתבה הועלו האשמות על ניצול מיני, השפלות קבוצתיות, אלימות מילולית ואף ניצול כלכלי.

## קישורים חיצוניים

* 

## הערות שוליים

קטגוריה:מדיטציה
קטגוריה:הערבה
קטגוריה:ישראל: בתי מלון
תקנת יהושע בן גמלא

**תקנת יהושע בן גמלא** היא תקנה לייסוד בתי ספר ציבוריים בעם ישראל, המיוחסת ליהושע בן גמלא שכיהן ככהן גדול בתחילת שנות ה-60 של המאה ה-1.

## התיאור ההיסטורי
בתלמוד הבבלי מתואר, שייסוד בתי הספר כמסגרת קבועה בעם ישראל התרחש בתהליך הדרגתי שכלל שלוש "תקנות": בתקנה הראשונה נוסדו בתי ספר בירושלים בלבד; בתקנה השנייה הוקמו בתי ספר אזוריים בערים הגדולות, ותחילת החינוך נקבעה לגיל 16–17. הדבר לא נתן מענה מלא לצורך בחינוך מגיל צעיר, עד שבא יהושע בן גמלא ותיקן להקים בכל עיר ועיר בתי ספר יסודיים, שהחינוך בהם יתחיל בגיל 6–7.

לעומת התיאור בתלמוד הבבלי, בתלמוד הירושלמי מובאת מסורת על פיה שמעון בן שטח, מראשי חכמי הפרושים באותו דור, התקין "שיהו תינוקות הולכים לבית הספר". לדעת חלק מהפרשנים והחוקרים, בשני התלמודים מדובר באותה תקנה. הם הסבירו ששמעון בן שטח רצה להקים בתי ספר ללימוד תורה כדי להצליח במאבק מול הצדוקים, וכדי להתגבר על התנגדות הצדוקים או על הקשיים הכלכליים הכרוכים בהקמת מערכת חינוך ארצית, הוא שיתף בתקנה את יהושע בן גמלא, הכהן הגדול העשיר, שלא היה מזוהה עם הפרושים בדווקא.

חוקרים אחרים פירשו שתקנתו של שמעון בן שטח הייתה התקנה השנייה שהוזכרה בתלמוד הבבלי, שהקימה בתי ספר אזוריים על יסודיים, עד שיהושע בן גמלא תיקן להקים בתי ספר יסודיים בכל עיר ועיר. אפשרות נוספת היא ששמעון בן שטח הטיל את חובת החינוך על ההורים בלבד כאשר ציווה עליהם לשלוח את ילדיהם לבית הספר, בעוד יהושע בן גמלא ייסד את בתי הספר כמוסדות ציבוריים שחובה על הציבור להקים בכל עיר ועיר.

## השפעה הלכתית
המשמעות המרכזית של התקנה היא, שהאחריות והתשלום על לימודם של כלל ילדי הקהילה, כולל היתומים וילדי העניים, מוטלת על כלל הציבור בעיר, ולא רק על אביו.

חז"ל החשיבו את עניין זה של יסוד בתי ספר, עד כדי שאמרו, שכל עיר שאין בה סידור לימודים לילדים, צריכים בני שאר הקהילות להחרים אותה עד אשר יתקינו בה בית ספר. ואם עמדו בעיקשותם ולא הקימו בית ספר, מחריבין את אותה העיר ומפזרים את יושביה בקהילות אחרות, ובלבד שלא יהיה מקום בישראל שלא מלמדים בו את הילדים תורה.

תקנת יהושע בן גמלא קבעה סופית את מערכת החינוך הממלכתית של עם ישראל מבחינת ההלכה והיא מהווה את הבסיס ההלכתי לחובה הציבורית לחינוכו של כל יחיד ויחיד. הרב שלמה גורן התייחס לתקנה זו כבסיס הלכתי לתוכנית האינטגרציה בחינוך היסודי גם בניגוד לדעת ההורים.

## הערות שוליים

קטגוריה:חינוך
קטגוריה:היסטוריה של החינוך
קטגוריה:מצוות ותקנות דרבנן
פורשה 64

**פורשה 64** (בגרמנית: **Porsche 64**, קרויה גם: **VW Typ 60 K 10**) היא מכונית ספורט מתוצרת יצרנית הרכב הגרמנית **[[פורשה]]** אשר יוצרה בשנת 1939.

## מרוצי מכוניות

בשנות החמישים של המאה העשרים דגם ה"פורשה 64" השתתף במרוצי מכוניות.

בתאריכים 24-25 ביוני 1950, דגם ה"פורשה 64" השתתף במרוץ "International Austrian Alpine" באוסטריה. ב-6 באפריל 1952 השתתף דגם ה"פורשה 64" במרוץ דרכים "Korneuburg road race" באוסטריה. ב-1 ביוני השתתף דגם ה"פורשה 64" במרוץ דרכים "road race in Krems" באוסטריה. ב-8 ביוני 1952 השתתף דגם ה"פורשה 64" במרוץ דרכים "road race in Linz" באוסטריה. ב-7 בספטמבר 1952 השתתף דגם ה"פורשה 64" במרוץ "Salzburger road race" באוסטריה.

## פורשה 64

* יוצרו 3 יחידות
* 2 דלתות
* מארז מאלומיניום
* מנוע בוקסר
* מידות צמיגים: 4.50x16, מאוחר יותר: 5x15
* מכל דלק - 50 ליטר
* צמיג רזרבי - מיקומו בקדמת תא המטען הקדמי

## תמונות

קובץ:MHV Porsche Type 64 Berlin-Rome-Car 1939 01.jpg | פורשה 64
קובץ:MHV Porsche Type 64 Berlin-Rome-Car 1939 02.jpg | פורשה 64
קובץ:VW Berlin-Rom,Bj.1939vorn.jpg | פורשה 64
קובץ:VW Typ 60 K 10 - Porsche Typ 64 (Berlin-Rom-Wagen), Bj.1939.jpg | פורשה 64
קובץ:Porsche Typ 64 body front Porsche Museum.jpg | פורשה 64
קובץ:Porsche 64.jpg | פורשה 64
קובץ:Porsche 2009 03 (RaBoe).jpg | לוגו "פורשה" בקדמת דגם "פורשה 64"
קובץ:Porsche Museum 141.jpg| "פורשה 64" - מבט לחלל תא הנהג (צולם ב"Porsche-Museum")


## ראו גם
* פורשה
* פורשה 356/1

## לקריאה נוספת
* "פורשה 64" - תמונות

## קישורים חיצוניים

* 
* 

## הערות שוליים

קטגוריה:מכוניות ספורט
64
קטגוריה:דגמי מכוניות שהושקו ב-1939
קטגוריה:מכוניות מנוע אחורי
קטגוריה:כלי רכב גרמניים
דנרבציה וראינרבציה

ממוזער|ימין|טקסט=דנרבציה|דנרבציה
**דנרבציה** (Denervation) היא הפרעה בעצבוב של סיבי השרירים.

ראינרבציה היא צמיחה מחודשת של העצבים (המעצבבים את סיבי השריר) אשר נפגעו. יכול להביא לשיפור בתפקוד ובתחושה באזור הפגוע. 

הדנרבציה, יכולה לנבוע ממחלות של תאי העצב בחוט השדרה (לדוגמה, פוליומיאליטיס או מחלת הנוירון המוטורי), ממחלות של העצבים ההיקפיים, ממחלות של שורשי העצבים או מחבלות למערכת העצבים ההיקפית. השריר זקוק לעצבוב תקין, לא רק כדי להיות מופעל, אלא העצבוב חיוני להישרדותו. כאשר השריר מנותק מהעצב, סיבי השריר מתחילים להצטמק והם מתנוונים (אטרופיה). הקולטנים לאצטילכולין שמרוכזים באזור הסינפסה, בחיבור עצב-שריר, מתפזרים לכל אורך סיב השריר. בסיבי השריר מתחילות התפרקויות חשמליות עצמוניות (פיברילציות), שניתן לגלותן בעזרת רשמת שרירים חשמלית (EMG). אם תוך מספר חודשים סיבי השריר יעוצבבו מחדש, הם יגדלו ויחזרו לתפקד.

במקרה שהשריר לא יעוצבב בתוך כשנה, יאבדו סיבי השריר ולא ניתן יהיה יותר להפעילם מחדש. על כן בחבלות של העצבים, כאשר נפגעת השלמות האנטומית של העצב, יש לדאוג להחזיר את העצבוב לשריר תוך מספר חודשים. במחלות, שבהן נפגעת מערכת העצבים ההיקפית, כגון מחלת הנוירון המוטורי, קיים תהליך מתמיד של דנרבציה ועצבוב מחדש. סיבי השריר המנוונים השייכים ליחידה מוטורית פגועה (היחידה המוטורית כוללת את תא העצב המוטורי בחוט השדרה, האקסון ושלוחותיו וסיבי השריר המעוצבבים על ידם), יעוצבבו על ידי שלוחות של סיבי עצבים השייכים ליחידות מוטוריות סמוכות. כך במהלך המחלה הולך ומתמעט מספר היחידות המוטוריות, אך אלו ששורדות הולכות וגדלות ומכילות יותר ויותר סיבי שריר. תהליכי הדנרבציה והעצבוב מחדש ניתנים לאבחון בעזרת רשמת שרירים חשמלית ובעזרת ביופסיית שריר.

קטגוריה:הפרעות במערכת העצבים ההיקפית
שדה התעופה באנף

**שדה התעופה באנף **(באנגלית: **Banff Airport**) הוא שדה תעופה הממוקם בהרי הרוקי הקנדיים, בשטח הפארק הלאומי באנף, בפרובינציית אלברטה שבקנדה.

שדה התעופה ממוקם 3.1 קילומטרים צפונית מערבית לעיירה באנף, צפונית להר טאנל ומעברו השני של הכביש המהיר טרנס-קנדה.

השדה מופעל על ידי רשות הפארקים של קנדה.

## היסטוריה
שדה התעופה היה סגור בין השנים 1997–2007.

בשנת 2007 נפתח השדה מחדש, על אף התנגדות ארגוני איכות הסביבה, אשר טענו כי חיות הבר המקומיות שגשגו בשל אי הפעלת השדה.

כיום השדה משמש רק לטיסות חירום או כשדה תעופה חלופי במקרי חירום.

## קישורים חיצוניים

* תצלום לוויין של שדה התעופה, ונתוני שדה התעופה
* מידע על שדה התעופה
## הערות שוליים

קטגוריה:באנף (אלברטה)
קטגוריה:הפארק הלאומי באנף
באנף
שדרות משטוטס

**שדרת משטוטס** (בארמנית: **Մաշտոցի Պողոտա**) או בשמו המלא, שדרות מסרוב משטוטס, אשר הייתה מכונה **שדרת לנין** בין השנים 1924 ו-1990, היא השדרה המרכזית במחוז קנטרון (המחוז המרכזי) של ירוואן, ארמניה.

השדרה נקראת על שמו של ממציא האלפבית הארמני, מסרוב משטוטס (בהגייה אלטרנטיבית: מסרופ משדוץ), אשר חי במאה הרביעית-חמישית לספירה.

השדרה מתחילה בגשר הניצחון בקצהה הדרומי, סמוך למוזיאון להיסטוריה של ירוואן, ומסתיימת במוזיאון מטנדראן בקצהה הצפוני, סמוך לאוניברסיטת ירוואן לאדריכלות.

## מבנים בולטים
בניינים בולטים רבים של העיר ירוואן ממוקמים בשדרת משטוטס. ביניהם (מסודרים לפי שנת הקמתם):
* המסגד הכחול (1768)
* תיאטרון האופרה של ירוואן (1933)
* בית קולנוע נאירי (1954)
* מוזיאון מטנדראן (1959) - המכון לחקר כתבי יד עתיקים על שם מסרופ משטוטס
* משכן הנשיא (1985)
* תיאטרון הבובות של ירוואן (1987)
* גלריית אדוארד איסבקיאן (2007)

## פארקים וכיכרות
הצומת המרכזי של השדרה הוא עם שדרת סאיאט-נובה, ובמרכז הצומת ובשלוש מפינותיו נמצאת כיכר צרפת. בפינה הדרומית של הצומת נמצא בית האופרה, אשר יושב בכיכר החירות, ולצידו אגם הברבורים.

דרומה יותר, במפגש עם רחוב אראם, נמצא פארק מיסאק מאנושיאן, על שם המשורר והפעיל הקומוניסטי. בצד השני של השדרה היה פארק משטוטס, אשר עורר את תנועת פארק משטוטס, מחאה אזרחית שקמה בירוואן בשנת 2012, לאחר ששמעו תושבים שהפארק עתיד להיהרס, ולהפוך למרכז עסקי.

## גלריה

File:Ulice Mesropa Maštoce.jpg|שדרת משטוטס מדרום לצפון
File:Armenian architectural characteristics, Mashtots Avenue building in Yerevan, 2009.jpg|בניין מגורים בשדרה
File:Yerevan Mashtots Avenue map.png|מפה
File:Ցույց Մաշտոցի պողոտայում.jpg|מחאה אזרחית נגד עליית תעריפי חשמל, 26 ביוני 2015


## קישורים חיצוניים

## הערות שוליים

קטגוריה:ירוואן
קטגוריה:ארמניה: גאוגרפיה
הפארקים הלאומיים של קנדה

ממוזער|מפת הפארקים הלאומיים בפרובינציות ובטריטוריות של קנדה
**הפארקים הלאומיים של קנדה **(באנגלית: **Canada's National Parks**) הם פארקים לאומיים, אתרים, שמורות טבע, פארקים עירוניים לאומיים ואזורי טבע בבעלות ממשלת קנדה, המוגנים מכוח חוק הפארקים הלאומיים של קנדה. האתרים מנוהלים במטרה להגן על אזורי הטבע למען הדורות הבאים, ולחנך למען הגנת הסביבה, באמצעות נופש ופנאי. האתרים מנוהלים על ידי רשות הפארקים של קנדה - רשות ממשלתית השייכת למשרד להגנת הסביבה של קנדה.

## היסטוריה
הפארק הלאומי הראשון של קנדה הוכרז בשנת 1885, באמצעות דבר המלך במועצה במטרה להגן על שטח של 26 קמ"ר סביב האתר ההיסטורי הלאומי קייב אנד בייסין. בהשראתו של הפארק הלאומי ילוסטון, בארצות הברית נחקק בשנת 1887 חוק פארקי הרי הרוקי, שהקים את פארק הרי הרוקי (כיום הפארק הלאומי באנף). פארק לאומי זה הפך לפופולרי ביותר, ומשרד הפנים הקנדי החל לשקול הקמת פארקים לאומיים נוספים לאורך מסילת הרכבת הקנדית פסיפית (הפארק הלאומי יוהו); ולאורך מסילת הרכבת גראנד טראנק פסיפיק (הפארק הלאומי ג'ספר). חוק פארקי הרי הרוקי בוטל בשנת 1911 והוחלף בחוק שמורות הטבע והפארקים של הדומיניון, אשר הקים את רשות הפארקים הלאומית הראשונה בעולם, במטרה שזו תנהל את הפארקים. בשנת 1922, הוקם הפארק הלאומי ווד באפלו, שנועד להגן גם על האומות הראשונות שפעלו בשיטחו (בדומה לשמורות האינדיאנים בארצות הברית). בשנת 1972 הגדירה רשות הפארקים של קנדה את שמורות הפארק הלאומי; אדמות המנוהלות על ידי הסוכנות שנועדו להפוך לגנים לאומיים בהמתנה להסדר זכויות על אדמות האומות הראשונות והסכמים להמשך השימוש המסורתי באדמות.

נכון לשנת 2019, ישנם 38 פארקים לאומיים, 10 שמורות פארקים לאומיים (אתרים המוגנים במטרה להפוך בעתיד לפארקים) ופארק עירוני לאומי המשתרעים על שטח כולל של 328,198 קמ"ר (שהם 3.3% משטחה הכולל של קנדה) ומייצגים 30 מתוך 39 אזורי הטבע בקנדה.

ישנו לפחות פארק לאומי אחד בכל אחד מהפרובינציות והטריטוריות של קנדה.

בין השנים 17–2016, ביקרו בפארקים 15,449,249 מבקרים, ומהם למעלה מ-4 מיליון מבקרים בשטח הפארק הלאומי באנף (העמוס מבין הפארקים) ורק שני מבקרים בשטח הפארק הלאומי טוקטוט נוגייט.

## הפארקים הלאומיים ושמורות הפארקים הלאומיים
שמורות הפארק הלאומי מסומנות על ידי "(שמורה)" ליד שם הפארק. הפארקים העירוניים הלאומיים מסומנים על ידי "(עירוני)" ליד שם הפארק.

### לפי פרובינציה/טריטוריה

### שמורות לאומיות מוצעות לפארקים לאומיים

### פארקים לאומיים מבוטלים

## שמורות טבע ימיות לאומיות
**שמורות טבע ימיות לאומיות** (באנגלית: The **National Marine Conservation Areas**, בראשי תיבות: **NMCAs**) היא תוכנית שהוקמה בשנת 2002 במטרה לשמור על מערכות אקולוגיות ימיות המייצגות את 29 האזורים הימיים של קנדה. להלן 29 האזורים הימיים של קנדה:

**הערה:** # שמורת טבע ימית לאומית קיימת * שמורת טבע ימית לאומית מוצעת

### אזורי שמורות טבע ימיות לאומיות מוצעות

## אתר מורשת לאומי
אתרי מורשת לאומיים  היא תוכנית שהוקמה בשנת 1978 במטרה להגן על מאפייני טבע ספציפיים הנחשבים "יוצאים מן הכלל, יוצאי דופן, ייחודיים או נדירים למדינה זו. מאפיינים טבעיים אלה יהיו בדרך כלל ישויות מבודדות ובעלי עניין מדעי."

## קישורים חיצוניים

* תיאור הפארקים הלאומיים של קנדה

## הערות שוליים

*
*
יאניס אנסטיס

**יאניס אנסטיס** (ביוונית: **Γιάννης Ανέστης**; נולד ב- 9 במרץ 1991) הוא כדורגלן יווני המשחק בעמדת השוער בבוטושאן מליגת העל הרומנית.

## קריירה
אנסטיס נולד בכלקיס והחל לשחק במחלקת הנוער של פאניוניוס. הופעתו הראשונה בסגל הקבוצה הבוגרת הייתה ב-21 באפריל 2013 במשחק נגד אולימפיאקוס באצטדיון קאראיסקאקיס, בו נוצחה קבוצתו 1–2.

ב-23 בינואר 2014 חתם בא.א.ק. אתונה לחוזה של ארבע שנים. הוא שיחק כשוער הראשון של המועדון בעונת 2014/2015 שהסתיימה בזכייה בליגה היוונית השנייה, ועלה עימם לליגת העל היוונית. בסוף אותה עונה החתימה א.א.ק. אתונה את השוער הוונצואלי, אלן בארוחה כשוער ראשון. ב-21 בדצמבר 2015 ערך אנסטיס את הופעת הבכורה שלו עם א.א.ק אתונה בליגה הראשונה ביוון לאחר שבארוחה נפצע.

בשל הפציעה של ואסיליוס בארקאס, התחיל אנסטיס את עונת 2017/2018 כשוערה הראשון של א.א.ק. אתונה, ונכלל בקבוצת השבוע של הליגה האירופית בעקבות הופעתו מול מילאן שהסתיימה ללא ספיגה (0–0). בתחילת דצמבר היו המחלוקות לגבי הארכת חוזהו בלתי ניתנים לגישור. ובעקבות כך לא שותף אנסטיס במשחקי הקבוצה, ובסוף העונה עזב את המועדון כשחקן חופשי.

ב-5 ביולי 2018 הגיע אנסטיס לישראל וחתם בהפועל באר שבע לשלוש עונות. במשחק מול דינמו זאגרב במוקדמות ליגת האלופות ביצע אנסטיס מספר טעויות קריטיות, שבגינן ספגה באר שבע שערים והובסה 0–5, וב-31 באוגוסט 2018 שוחרר מהקבוצה מבלי ששיחק בליגת העל.

ב-26 בנובמבר 2018 חתם אנסטיס לשנתיים בגטבורג מליגת העל השוודית.

## תארים
;א.א.ק. אתונה
* אליפות (1): 2017/2018
*הגביע היווני (1): 2015/2016

## קישורים חיצוניים

## הערות שוליים

קטגוריה:כדורגלנים יוונים
קטגוריה:שוערי כדורגל יוונים
קטגוריה:כדורגלני פאניוניוס
קטגוריה:כדורגלני א.א.ק. אתונה
קטגוריה:כדורגלני הפועל באר שבע
קטגוריה:כדורגלני גטבורג
קטגוריה:כדורגלני א.א.ל. לימסול
קטגוריה:כדורגלני בוטושאן
קטגוריה:כלקיס: כדורגלנים
קטגוריה:יוונים שנולדו ב-1991
בוא, רוח בורא

**בוא, רוח בורא** (בלטינית: **Veni Creator Spiritus**) הוא המנון שנכתב במאה התשיעית וחיבורו מיוחס לרבנוס מאורוס. להמנון שבעה בתים, כולל הבית האחרון, הנקרא "גלוריה" (תהילה, Gloria, לפי המילה הראשונה בו), שאיננו חלק מההמנון, אלא תוספת מקובלת לסיום המנונים נוצריים מסוג זה.

## שימוש ליטורגי
בכנסייה הקתולית נהוג לשיר את ההמנון בחג הפנטקוסט (קרוב לשבועות), בתפילות הבוקר (Terce) והערב (Vespers). כן נהוג לשיר את ההמנון במעמד כניסת הקרדינלים לקפלה הסיסטינית בעת בחירת אפיפיור חדש, בעת הכתרת בישופים, בעת הסמכה לכהונה של כמרים, בעת טקס הקונפירמציה, עם הקדשת כנסייה חדשה, בעת כינוס סינוד כנסייתי, במעמדי הכתרה של מלכים קתוליים (וכן בהכתרת מלכי בריטניה) ובאירועים נוספים. ההמנון נכלל גם בספר התפילות הכללי של הכנסייה האנגליקנית (בלטינית ובתרגום לאנגלית מאת ג'ון דריידן). ההמנון אף עובד ותורגם לגרמנית על ידי מרטין לותר בשם *Komm, Gott Schöpfer, Heiliger Geist* בשנת 1524 והוא נכלל בצורתו זו בספר ההמנונים של הכנסייה הלותרנית הגרמנית (Evangelisches Gesangbuch).

## מילות השיר
230px|ממוזער|שמאל|תווי המזמור
שלושת הבתים הראשונים והבית האחרון.

## הלחנה
250px|ממוזער|שמאל|התיווי של המזמור הגרגוריאני
מלבד הלחן גרגוריאני המקובל, הולחן המזמור באופנים שונים פעמים רבות.

יוהאן סבסטיאן באך עשה שימוש בתרגומו הגרמני של לותר להמנון, *Komm, Gott Schöpfer, Heiliger Geist*, כבסיס להלחנת הכוראל רי"ב 631 מן הספרון לעוגב והפרלוד לכוראל לעוגב רי"ב 667 (שנים קרויים *Komm, Gott Schöpfer, Heiliger Geist*).

הקטור ברליוז הלחין את ההמנון כמוטט לקול נשי (H 141, שנות ה-60 של המאה ה-19, אחת מיצירותיו האחרונות) ואנטון ברוקנר הלחין על בסיס הלחן המקורי מוטט לקול ולעוגב (WAB 50, שנות ה-80 של המאה ה-19).

גוסטב מאהלר הלחין את הטקסט הלטיני כחלק הראשון של הסימפוניה השמינית שלו (1910).

מוריס דיריפלה השתמש בהמנון כבסיס ליצירתו לעוגב, "פרלוד, אדג'ו וכוראל על נושא "בוא רוח יוצר" (Prélude, Adagio et Choral varié sur le thème du 'Veni Creator', שנות העשרים של המאה ה-20).

פאול הינדמית הלחין ב-1962 קונצ'רטו לעוגב ולתזמורת בשם פנטזיה על "בוא רוח יוצר".

קשישטוף פנדרצקי כתב מוטט למקהלה על בסיס ההמנון ב-1987 וב-2005 השתמש קרלהיינץ שטוקהאוזן בהמנון במחזור *Klang* שלו בקטע לשני נגני נבל מזמרים הנקרא Freude (אושר, שמחה).

## קישורים חיצוניים

* תרגום לאנגלית
* [ערך](https://en.wikisource.org/wiki/Catholic_Encyclopedia_(1913)/Veni_Creator_Spiritus) באנציקלופדיה הקתולית

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:המנונים
קטגוריה:יצירות המאה ה-9
קטגוריה:יצירות ליטורגיות
אליפות ישראל בשחמט 2010

**אליפות ישראל בשחמט 2010** הייתה האליפות ה-30 של ישראל בשחמט, היא אורגנה על ידי האיגוד הישראלי לשחמט והשתתפו בה 32 שחמטאים.

האליפות התקיימה בשיטת השווייצרית וכללה 9 סיבובים. היא נערכה בחיפה בין 8 בנובמבר ל-18 בנובמבר 2010.

בתחרות זכה רב-האמן ויטלי גולוד, שצבר 7.5 נקודות מ-9 אפשריות.

## טבלת התוצאות (של המסיימים בצמרת)

## קישורים חיצוניים
* תוצאות ומשחקי אליפות ישראל בשחמט 2010, באתר האיגוד הישראלי לשחמט

קטגוריה:תחרויות שחמט ב-2010
קטגוריה:אליפויות ישראל בשחמט
קטגוריה:2010 בישראל: ספורט
קטגוריה:חיפה: תחרויות שחמט
יחסי אזרבייג'ן – הרשות הפלסטינית

[ממוזער|[נשיא אזרבייג'ן אילהם אלייב (מימין) נפגש עם מקבילו הפלסטיני מחמוד עבאס בעת ביקור האחרון באזרבייג'ן, 2011]]
**יחסי אזרבייג'ן-הרשות הפלסטינית** הם יחסי החוץ שבין **[[אזרבייג'ן|הרפובליקה של אזרבייג'ן]]** לבין **[[הרשות הפלסטינית|הרשות הלאומית הפלסטינית]]**.

## היסטוריה
היחסים הדיפלומטיים בין המדינות כוננו רשמית ב-15 באפריל 1992. מאז הכרזת עצמאותה, אזרבייג'ן מתמידה לתמוך בסוגיות פלסטין בכל הפורומים הבינלאומיים, שם היא נוהגת להצביע בעד ההחלטות הנוגעות לרשות הפלסטינית. בשנת 2009, במהלך ביקורו של שר החוץ הפלסטיני, ריאד אל-מאלכי, השר ציין כי שתי המדינות מנסות לשחזר את שלמותן הטריטוריאלית, ולכן עליהן לשתף פעולה בתוך הארגונים הבינלאומיים.

בשנת 2011, נשיא הרשות הפלסטינית, מחמוד עבאס, פתח את השגרירות הפלסטינית בבאקו. ב-15 באפריל 2017, שתי המדינות ציינו 25 שנים של יחסים דיפלומטיים. באפריל 2018, ריאד אל-מאלכי ביקר באזרבייג'ן ואמר כי פלסטין ואנשיה תומכים במעמדה הפוליטי של אזרבייג'ן בקונפליקט ארמניה-אזרבייג'ן בסוגיית נגורנו קרבאך.

## נציגויות
* אזרבייג'ן הודיעה בנובמבר 2022 כי תפתח שגרירות ברשות הפלסטינית על מנת לאזן את החלטתה לפתוח שגרירות בישראל.
* הרשות הפלסטינית מיוצגת באזרבייג'ן על ידי שגרירות שהיא מחזיקה בבאקו, בירת המדינה.

## קישורים חיצוניים

* שגרירות פלסטין באזרבייג'ן

## הערות שוליים

קטגוריה:ערכים ללא קטגוריות פיזיות - יחסי חוץ
ערוץ דיסני (פורטוגל)

**ערוץ דיסני פורטוגל** הוא ערוץ ילדים פורטוגלי, הגרסה המקומית לערוץ דיסני, בדומה לערוץ דיסני ישראל. הערוץ משודר בפורטוגזית בפורטוגל, אנגולה, מוזמביק וכף ורדה, שכולן מדינות דוברות פורטוגזית.

הגרסה הפורטוגלית לערוץ דיסני היא ערוץ דיסני היחיד באירופה שלא משודר ב-HDTV.

## Disney Cinemagic
דיסני סינמג'יק היה ערוץ ילדים ונוער מקבוצת וולט דיסני, שמטרתו הייתה לשדר את הקלאסיקות מכל הזמנים שהופקו על ידי החברה.

עם השקת הערוץ ב-1 באוקטובר 2008 באפיק 44 בשירות הטלוויזיה ZON TV, ערוץ דיסני הרגיל לא נחשב עוד ל"פרימיום" והחל לשדר בחבילת הבסיס של החברה, כפי שכבר קרה אצל שירותי טלוויזיה אחרים, ובמקומו הערוץ החדש החליף אותו ושודר בקרב משקי הבית ששילמו תשלום חודשי מיוחד.

בדצמבר 2008 צורף הערוץ לרשימת הערוצים של Cabovisão.

ב-1 בינואר 2009 הושקה גרסת ה-HD של הערוץ.

ב-1 בנובמבר 2012 הוחלף הערוץ בידי ערוץ דיסני ג'וניור.

הערוץ ממשיך להתקיים כיום במדינות דוגמת צרפת וגרמניה.

### תוכניות
* אלאדין (2008-2012)
* בית הספר לקיסר המתחיל (2008-2012)
* אגדת טרזן (2008-2012)
* טימון ופומבה (2008-2012)
* לילו וסטיץ': הסדרה (2008-2012)
* קים פוסיבול (2009-2011)

## שיעורי צפייה
בחודש מאי 2018 היה ערוץ דיסני במקום השמיני מבחינת שיעורי הצפייה בפורטוגל.

## דיסני ג'וניור פורטוגל
עוד בטרם ערוץ דיסני ג'וניור פורטוגל החל לשדר, הוא התקיים כרצועת שידורים במסגרת ערוץ דיסני פורטוגל. הרצועה שודרה מדי בוקר, אך שידוריה הופסקו לאחר הקמת הערוץ המקומי של דיסני ג'וניור. כל תוכניות הערוץ מכוונות לקהל יעד בגילאי 2–6.

### תוכניות
* מתקפת אומנות
* נדב ידי זהב
* ג'ייק והפיראטים מארץ לעולם לא
* צומת ג'ונגל
* חבורת איינשטיין
* מועדון החברים של מיקי מאוס
* סוכן מיוחד אוסו

## תוכניות
### 2015
* וונדר מציל את העולם
* העולם של ריילי
* חבורת 7ג'
* הצעד הבא
* קייסי אנדרקאבר
* בויסטר
* היורשים: עולם מרושע
* סטאר נגד כוחות הרשע

### 2016
* תמיד ביחד
* המופלאה: הרפתקאות ליידי באג
* קיקיוואקה: מחנה קיץ
* סוי לונה
* הארלי באמצע
* בקסטייג'
* אלנה מאוולור

### 2017
* האכסניה
* חוקי המרפי של מיילו
* פלונטר: הסדרה
* ביזארדבארק
* מפלצת של מלון: הסדרה
* סיפורים של ברווזים

### 2018
* הבית של רייבן
* אנדי

## ראו גם
* RTP1
* טלוויזיה בפורטוגל
* RTP2

## קישורים חיצוניים
* 
* ערוץ דיסני באתר NOS
* ערוץ דיסני באתר NOWO
* Disney Plus באתר MEO
* ערוץ דיסני באתר Vodafone

## הערות שוליים

קטגוריה:ערוצי טלוויזיה לילדים
קטגוריה:ערוצי טלוויזיה פורטוגליים
קטגוריה:דיסני: ערוצים